**ОБЩ­­ИНСКИ СЪВЕТ ПОМОРИЕ**

**8200 Поморие, ул. Солна №5**

**тел./факс: 0596/22565**

**е-mail:** [predsedatel@ospomorie.bg](mailto:predsedatel@ospomorie.bg)**;** [www.ospomorie.bg](http://www.ospomorie.bg)

**Р Е Ш Е Н И Я**

**ОТ 20-ТО /ИЗВЪНРЕДНО/ ЗАСЕДАНИЕ ПРОВЕДЕНО НА 11.11.2024г.**

**/мандат 2023-2027г./**

По т.1. от дневния ред:„ОС-1116/04.11.2024г. - Предложение от Адам Адамов – Председател на Общински съвет - Поморие, относно приемане на Декларация за подкрепа на жителите на гр. Каблешково и несъгласие за откриване на производство за предоставяне на концесия за добив на подземни богатства-строителни материали от находище „Малка Биберна“, участък „Малка Биберна-юг“, разположено в землището на гр. Каблешково, общ. Поморие“ с 18 гласа „за”, 0 гласа „въздържали се”, 0 гласа „против” от 18 присъстващи общински съветници се прие следното

**Р Е Ш Е Н И Е**

**№ 324/11.11.2024г.**

1. На основание чл.21, ал.1, т.23 и ал.2, във връзка с чл. 17, ал.1, т.8 от ЗМСМА и чл.8, ал.1 от Правилниказа организацията и дейността наОбщински съвет – Поморие, неговите комисии и взаимодействието му с общинската администрация на Община Поморие Общински съвет - Поморие приема Декларация за подкрепа на жителите на гр. Каблешково и несъгласие за откриване на производство за предоставяне на концесия за добив на подземни богатства-строителни материали от находище „Малка Биберна“, участък „Малка Биберна-юг“, разположено в землището на гр. Каблешково, общ. Поморие.

2. Общински съвет - Поморие възлага на Председателя на Общински съвет – Поморие да изпрати Декларацията до Министерство на енергетиката, Министерски съвет, както и до всички други институции, имащи отношение към проблема, които прецени.

3. На основание чл.60, ал.1 от АПК, поради големия обществен интерес и кратките срокове, Общински съвет – Поморие допуска предварително изпълнение на настоящото решение.

**ДЕКЛАРАЦИЯ ЗА ПОДКРЕПА**

**На жителите на гр. Каблешково и несъгласие за откриване на производство за предоставяне на концесия за добив на подземни богатства-строителни материали от находище „Малка Биберна“, участък „Малка Биберна-юг“, разположено в землището на гр. Каблешково**

Ние, Общинските съветници от Общински съвет - Поморие, в качеството си на представители на гражданите на Общината, изразявайки своята подкрепа към жителите на гр. Каблешково и разбирането на местната общност, с настоящата Декларация заявяваме нашата позиция:

Считаме, че заявеното инвестиционно намерение за откриване на производство за предоставяне на концесия за добив на подземни богатства-строителни материали от находище „Малка Биберна“, участък „Малка Биберна-юг“, разположено в землището на гр. Каблешково, е против интересите на населението на гр. Каблешково.

Като се има предвид непосредствената близост на находището до жилищната зона на гр. Каблешково и до главния довеждащ водопровод за к.к. Слънчев бряг, считаме, че е налице висока степен на вероятност за оказване на негативно въздействие върху живота и здравето на жителите на населеното място, както и върху околната среда.

В процеса по добив на подземни богатства се генерират прах и шум, които могат да доведат до дихателни проблеми и негативно въздействие върху здравето и качеството на живот на хората.

Подобни действия – добив на подземни богатства следва да бъдат съобразени с обществената нагласа и желанието на гражданите на гр. Каблешково, които на проведеното обществено обсъждане заявяват своето категорично несъгласие за предоставяне на концесия на находището.

Общински съвет Поморие изразява своята категорична позиция против намерението за предоставяне на концесия за добив на подземни богатства (строителни материали) на съществуващото в землището на гр. Каблешково, участък „Малка Биберна-юг“ находище.

Апелираме Министерство на енергетиката да преразгледа заявеното инвестиционно намерение, като се вземе под внимание желанието на населението на гр. Каблешково и нашето становище.

По т.2. от дневния ред:„ОС-1120/04.11.2024г. - Докладна записка от Ивайло Иванов – Кмет на гр.Каблешково, Община Поморие, относно произвеждането на местен референдум на територията на кметство Каблешково, за отговор с „да“ или „не“ на въпрос:

„Съгласни ли сте да бъде предоставена концесия за добив на подземни богатства по чл. 2, ал. 1, т. 5 от Закона за подземните богатства – строителни материали – трахити, от находище „Малка биберна“, участък „Малка биберна – юг“, разположено в землището на гр. Каблешково, община Поморие, област Бургас? “

С 18 гласа „за”, 0 гласа „въздържали се”, 0 гласа „против” от 18 присъстващи общински съветници се прие следното

**Р Е Ш Е Н И Е**

**№ 325/11.11.2024г.**

На основание чл. 21, ал. 1, т. 6, т. 21, чл. 21, ал. 2 и чл. 27, ал. 4 от Закона за местното самоуправление и местната администрация, чл. 30, ал. 3, ал. 4, ал. 5, ал. 6 и чл. 33, ал. 1 от Закона за пряко участие на гражданите в държавната власт и местното самоуправление

1. Общински съвет – Поморие одобрява предложението на Кмета на Кметство Каблешково за произвеждането на местен референдум на територията на кметство Каблешково, за отговор с „да“ или „не“ на въпрос:

„Съгласни ли сте да бъде предоставена концесия за добив на подземни богатства по чл. 2, ал. 1, т. 5 от Закона за подземните богатства – строителни материали – трахити, от находище „Малка биберна“, участък „Малка биберна – юг“, разположено в землището на гр. Каблешково, община Поморие, област Бургас?“

1. Общински съвет – Поморие определя 05.01.2025г. (неделя) за дата за провеждане на местния референдум и за гласуване.
2. Общински съвет – Поморие утвърждава образци от книжата за произвеждането на местния референдум, съгласно Приложение № 1 към настоящото решение.
3. Общински съвет – Поморие одобрява разходите за организирането и финансирането на местния референдум, които да се осигурят от общинския бюджет, съгласно план – сметка, представляваща Приложение № 2 към настоящото решение.
4. Общински съвет – Поморие възлага на Кмета на Община Поморие, Кмета на Кметство Каблешково и общинската администрация да извършат организационно – техническата част на местния референдум.
5. Общински съвет – Поморие възлага на Кмета на Община Поморие и Кмета на Кметство Каблешково да проведат информационна кампания съгласно изискванията и по реда и начина, определени в чл. 34 от Закона за пряко участие на гражданите в държавната власт и местното самоуправление.

7. Приложения №1 и №2 да се считат неразделна част от настоящото решение.

8. Във връзка с необходимостта от своевременно провеждане на местния референдум, като защита интересите на гражданите на град Каблешково и спазването на сроковете разписани от законодателя, на основание чл. 60, ал. 1 от АПК Общински съвет - Поморие допуска предварително изпълнение на настоящото решение.

**ОБЩИНСКИ СЪВЕТ - ПОМОРИЕ**